158. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 219 της 8/13 Ιουν. 1984 (ΦΕΚ Α΄ 83) Ορισμός ανωτάτου ορίου ηλικίας προσλαμβανομένων στον Ο.Α.Ε.Δ. σε θέσεις του άρθρ. 9 του Νόμ. 993/1979. Έχοντας υπόψη: 1.Τις διατάξεις της παρ. 2 του άρθρ. 10 του Νόμ. 933/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των Οργανισμών Τοπικής Αυτοδιοίκησης και των Ν.Π.Δ.Δ.» (ΦΕΚ 281 τ. Α΄). 2.Τη γνωμοδότηση του Συμβουλίου της Επικρατείας αριθ. 254/1984, με πρόταση των Υπουργών Προεδρίας της Κυβέρνησης και Εργασίας, αποφασίζουμε: Άρθρο μόνο.-1.Για το προσωπικό των παρακάτω ειδικοτήτων που προσλαμβάνεται με σχέση εργασίας ιδιωτικού δικαίου στον Οργανισμό Απασχόλησης Εργατικού Δυναμικού, σε θέσεις οι οποίες προβλέπονται από τις διατάξεις της παρ. 1 του άρθρ. 24 του Β.Δ. 404/71 (ΦΕΚ 123 Α΄), του άρθρου μόνου του Π.Δ. 350/1973 (ΦΕΚ 259 Α΄), του άρθρ. 5 του Νόμ. 254/1976 (ΦΕΚ 23 Α΄) και του άρθρ. 12 του Νόμ. 1346/1983 (ΦΕΚ 46 Α΄), ως ανώτατο όριο ηλικίας ορίζεται: α)Το 40ό για τις ειδικότητες τραπεζοκόμων, ανειδίκευτων εργατών. β)Το 45ο για τις ειδικότητες οδηγών αυτοκινήτων, οδηγών βαρέων οχημάτων, υδραυλικών, ξυλουργών, χειριστών μηχανών OFFSET, πρακτικών εκπαιδευτών και για όλες τις ειδικότητες των εδαφ. α) μέχρι και στ) της παρ. 1 του άρθρ. 12 του Νόμ. 1346/83, όπως οι ειδικότητες αυτές καθορίστηκαν με την κοινή απόφαση των Υπουργών Προεδρίας της Κυβέρνησης και Εργασίας αριθ. 101798/18.7.1983. γ)Το 50ό για τις ειδικότητες ηλεκτροτεχνιτών, θερμαστών, μαγείρων, επιστατών Σχολών νυκτοφυλάκων, θυρωρών, βοηθών μαγείρων, ειδικευμένων εργατών συντήρησης κτιρίων και κηπουρών. δ)Το 55ο για την ειδικότητα καθαριστριών. 2.Από τη δημοσίευση του παρόντος παύουν να ισχύουν για το παραπάνω προσωπικό του ΟΑΕΔ, τα όρια ηλικίας που καθορίζουν τα Π.Δ. 1003/1980 (ΦΕΚ 253 Α΄) και 447/1981 (ΦΕΚ 123 Α΄). 